**JELGAVAS PILSĒTAS PAŠVALDĪBAS 2020.GADA 28.JANVĀRA**

**SAISTOŠO NOTEIKUMU NR.20-2**

**„GROZĪJUMI JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠAJOS NOTEIKUMOS NR.16-3 „JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Grozījumi Jelgavas pilsētas pašvaldības 2016.gada 28.janvāra saistošajos noteikumos Nr.16-3 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk - Saistošie noteikumi) paredz paplašināt personu loku, kam ir prioritāras tiesības saņemt vietu pirmsskolas izglītības iestādēs. Tiek palielināts pašvaldības atbalsta apmērs pirmsskolas izglītības pakalpojuma nodrošināšanai privātajās izglītības iestādēs un atcelti īpašie nosacījumi lielāka atbalsta piešķiršanai. |
| 2.  Projekta nepieciešamības pamatojums | Pašvaldība, atbilstoši Ministru kabineta 2015.gada 8.decembra noteikumu Nr.709 „Noteikumi par izmaksu noteikšanas metodiku un kārtību, kādā pašvaldība atbilstoši noteiktajām vidējām izmaksām sedz pirmsskolas izglītības programmas izmaksas privātai izglītības iestādei” metodikai veica pašvaldības pirmsskolas izglītības iestāžu viena bērna vidējo izmaksu aprēķinu norēķiniem ar privātajām izglītības iestādēm saskaņā ar iepriekšējā gada pēc naudas plūsmas uzskaitītiem izdevumiem. Pašvaldības atbalsts par vienu bērnu tiek noteikts diferencēti, atbilstoši bērna deklarētās dzīvesvietas pašvaldībā noteiktajām vienam izglītojamajam nepieciešamajām vidējām izmaksām pašvaldības pirmsskolas izglītības iestādē pirmsskolas izglītības programmas īstenošanai noteiktā vecuma grupā (vecumā no pusotra līdz četriem gadiem un bērniem, kam jānodrošina obligātās sagatavošanas pamatizglītības ieguves uzsākšana). Līdz ar to pašvaldības atbalsta apmērs par vienu bērnu tiek noteikts lielāks nekā pašvaldības reālās izmaksas un tiek atcelti īpašie nosacījumi lielāka atbalsta piešķiršanai. Vecākam, kurš ir bārenis vai bez vecāku gādības palicis bērns pēc ārpusģimenes aprūpes beigšanās vecumā no 18 līdz 24 gadiem, ir apgrūtinātas iespējas uzsākt darba attiecības vai iegūt izglītību, tāpēc turpmāk šo vecāku bērni prioritārā secībā būtu jāuzņem pašvaldības pirmsskolas izglītības iestādēs.  |
| 3. Informācija par plānoto projekta ietekmi uz pašvaldības budžetu | Tā kā viena bērna vidējās izmaksas pirmsskolas izglītības programmas īstenošanai pašvaldības pirmsskolas izglītības iestādē ir pieaugušas, pašvaldība, saskaņā ar Izglītības likuma 17.panta 2.4 daļu, noteikusi diferencētu pašvaldības atbalsta apmēru bērniem, kuri apgūst obligāto sagatavošanu pamatizglītības ieguvei privātā izglītības iestādē un tas radīs papildus izmaksas pašvaldības budžetā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā |  Nav būtiskas ietekmes. |
| 5. Informācija par administratīvajām procedūrām | Nav būtiskas ietekmes. |
| 6. Informācija par konsultācijām ar privātpersonām | Konsultācijas ar privātpersonām ir notikušas. |

Jelgavas pilsētas domes priekšsēdētājs A.Rāviņš